Đuričko je u podkastu Agelast otkrio da je za sada uspeo da dobije dve uloge, od kojih je jedna u hit seriji Čudnije stvari (Stranger Things).

„Pristojna je uloga. Nije najmanja, nije ni ogromna. Kako sam se nadao, baš sam se dobro udao. Baš sam srećan po tom pitanju“, rekao je Đuričko u podkastu Galeba Nikačevića.

Iako je dodao je da je uloga upečatljiva i da mu odgovara, srpski glumac nije smeo više da otkriva.

„Ništa ne smem više da otkrivam o ulozi sem da se pohvalim da je radim. Ne smem majci rođenoj da ispričam“, našalio se Đuričko.

Druga uloga koju je dobio je u drugoj sezoni serije For All Mankind u produkciji „Epl plas“ platforme.

Serija je smeštena u alternativnu stvarnost u kojoj su Rusi, a ne Amerikanci, prvi sleteli na Mesec.

Trenutno su, kako kaže, snimanja prekinuta zbog uvođenja mera suzbijanja širenja koronavirusa.